wickkiey/tamil-wikipedia-chunked huggingface dataset:
# மூன்றுமாவடி

**மூன்றுமாவடி** என்பது இந்திய தீபகற்பத்தில் தமிழ்நாடு மாநிலத்தின் மதுரை மாவட்டத்தில் அமைந்துள்ள ஒரு புறநகர்ப் பகுதியாகும்.  
மூன்றுமாவடி பகுதியானது, என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 183 மீட்டர் உயரத்தில் அமைந்துள்ளது.  
மதுரை, செல்லூர், நரிமேடு, பீபி குளம், சின்ன சொக்கிகுளம், சிம்மக்கல், தல்லாகுளம் கோரிப்பாளையம், யானைக்கல், நெல்பேட்டை, கீழ வாசல், தத்தனேரி, கூடல் நகர் மற்றும் ஆரப்பாளையம் ஆகியவை மூன்றுமாவடி பகுதிக்கு அருகிலுள்ள சில முக்கியமான புறநகர்ப் பகுதிகளாகும்.  
ஒவ்வோர் ஆண்டும் மதுரையில் நடக்கும் சித்திரைத் திருவிழாவின் போது, மீனாட்சி - சுந்தரேசுவரர் திருக்கல்யாண வைபவமும், அதைக் காண அழகர்மலையிலிருந்து கள்ளழகர் மதுரை விசயம் செய்யும் போது, வைகை ஆற்றில் எழுந்தருளும் நிகழ்வும் கோலாகலமான திருவிழாவாகக் கொண்டாடப்படும். அந்நிகழ்வுகளின் போது, கள்ளழகரை மக்கள் எதிர்கொண்டு வரவேற்கும் எதிர்சேவை வைபவம், மூன்றுமாவடி பகுதியில் சிறப்பாக நடைபெறும். மேலும், வைகை ஆற்றில் எழுந்தருளும் வைபவம் முடிந்து, அழகர்மலைக்கு திரும்பும் கள்ளழகரை மூன்றுமாவடி மக்கள் எதிர்கொண்டு அழைப்பதும் விழாவாகக் கொண்டாடப்படுகிறது.  
மூன்றுமாவடி பகுதியானது, மதுரை வடக்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் கோ. தளபதி ஆவார். மேலும் இப்பகுதி, மதுரை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக சு. வெங்கடேசன், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
# தயூப்

**தயூப்** (*Taif*), சவூதி அரேபியாவின் மக்கா மாகாணத்தின், தயூப் ஆளுநரகத்தில் உள்ள நகரம் ஆகும். இது ஹெஜாஸ் மலையில் உயரத்தில் அமைந்துள்ளது.2020ம் ஆண்டில் தயூப் நகரத்தின் மக்கள் தொகை 6,88,693 எனக்கணக்கிடப்பட்டுள்ளது. இது சவூதி அரேபியாவின் 6வது பெரிய நகரம் ஆகும்.இந்நகரம் பானு தகிப் பழங்குடியினர் அதிகம் வசிக்கும் பகுதியாகும். அதிகாரப்பூர்வமற்ற முறையில் இந்நகரை சவூதி இராச்சியத்தின் கோடைக்காலத் தலைநகராக அழைக்கப்படுகிறது. மேலும் இந்நகரம் ஹெஜாஸ் மலைத்தொடரில் 1,879 மீட்டர் இருப்பதால், சவூதி அரேபியாவின் கோடைக்கால மலை வாழிடங்களில் ஒன்றாக கருதப்படுகிறது. இந்நகரம் சவூதி அரேபியாவின் பழத்தோட்டங்களுக்கும், ரோஜாப் பூத்தோட்டங்களுக்கு பெயர் பெற்றது.
# தயூப்

## அமைவிடம்

செங்கடலை ஒட்டி அமைந்த இந்நகரம் மக்காவிற்கு கிழக்கே 65 கிலோ மீட்டர் தொலைவிலும்; ஜித்தாவிற்கு கிழக்கே 171 கிலோ மீட்டர் தொலைவிலும், ரியாத் நகரத்திற்கு தென்மேற்கே 784 கிலோ மீட்டர் தொலைவிலும் உள்ளது.
# மன்சூர் அகமது மாலிக்கு

**மன்சூர் அகமது மாலிக்கு** (*Manzoor Ahmad Malik*) பாக்கித்தான் நாட்டைச் சேர்ந்த ஓர் ஓய்வுபெற்ற நீதிபதியாவார். 2009 ஆம் ஆண்டில் லாகூர் உயர் நீதிமன்ற நீதிபதியாகச் சேர்ந்த இவர் 2015 ஆம் ஆண்டில் உச்ச நீதிமன்ற நீதிபதியாக உயர்த்தப்பட்டார். அகமது மாலிக்கு தனது நீதிபதி தொழில் வாழ்க்கையில் சுமார் 50,000 வழக்குகளை விசாரித்து தீர்ப்பளித்ததாக அறிவித்து 2021 ஆம் ஆண்டில் பணியிலிருந்து ஓய்வு பெற்றார். குறிப்பாக இவர் குற்றவியல் நீதித்துறை தொடர்பான வழக்குகளுக்காக நன்கு அறியப்பட்டார். ஓய்வு பெறுவதற்கு முன்பு மனநலம் பாதிக்கப்பட்ட கைதிகளின் மரணதண்டனையை நிறுத்துவதற்கு மன்சூர் அகமது மாலிக்கு ஒரு தீர்ப்பை வழங்கினார். பாக்கித்தான் நாட்டின் பஞ்சாப் நகரத்தைச் சேர்ந்த இவர் இலவச சட்ட உதவி சங்கத்தையும் நிறுவினார்.
# ஜியோ பேபி

**ஜியோ பேபி** (*Jeo Baby*) இந்தியத் திரைப்பட இயக்குநரும், திரைக்கதை எழுத்தாளரும்,மலையாளத் திரைப்பட நடிகரும் ஆவார்.இவரது *தி கிரேட் இந்தியன் கிச்சன்* என்ற குடும்ப நாடகத் திரைப்படம் சிறந்த திரைப்படத்திற்கான51வது கேரள மாநில அரசின் திரைப்பட விருதை வென்றது. இவர்சிறந்த திரைக்கதைக்கான விருதையும்பெற்றார்.
# ஜியோ பேபி

## ஆரம்பகால வாழ்க்கை

ஜியோ பேபி சங்கனாச்சேரியில்உள்ளசெயின்ட் ஜோசப் கம்யூனிகேஷன் கல்லூரியில்திரைப்படக் கலையைப் பயின்றார்.மாணவப் பருவத்தில், ஒரே பாலின உறவுகளைப்பற்றி விவாதிக்கும்*சீக்ரெட் மைண்ட்ஸ்* என்றகுறும்படத்தை இயக்கினார்.குறும்படம் சர்ச்சைக்குள்ளாதனால் ஜியோ பேபியுடன் நான்கு மாணவர்கள் கல்லூரியில் இருந்து வெளியேற்றப்பட்டனர்.
# ஜியோ பேபி

## குறும்படம்

| ஆண்டு | தலைப்பு | பணி | குறிப்புகள் |  |
| --- | --- | --- | --- | --- |
| 2007 | சீக்ரெட் மைண்ட்ஸ் | திரைக்கதை | 1.பெங்களூர், கியூர் எல்ஜிபிடி திரைப்பட விழாவில் திரையிடப்பட்டது.
2. கோசுடன், ரைசு பல்கலைக்கழகம், சர்வதேச கியூர் திரைப்பட விழாவில் திரையிடப்பட்டது. | } |
# ஜியோ பேபி

## தொலைக்காட்சி நிகழ்ச்சிகள்

### நகைச்சுவைப் பகுதி

| ஆண்டு | தலைப்பு | பணி | தொலைக்காட்சி |  |
| --- | --- | --- | --- | --- |
| 2011 | *மரிமயம்* | திரைக்கதை எழுத்தாளர் | மழவில் மனோரமா |  |
| 2014 | *எம்80 மூசா* | திரைக்கதை எழுத்தாளர் | மீடியா ஒன் |  |
| 2015 | *உப்பும் முழகும்* | திரைக்கதை எழுத்தாளர் | பிளவர் தொலைக்காட்சி | } |
# ஜியோ பேபி

## தொலைக்காட்சி நிகழ்ச்சிகள்

### இயக்குநராக

| ஆண்டு | தலைப்பு | நடிகர்கள் | குறிப்புகள் |
| --- | --- | --- | --- |
| 2016 | *2 பெண் குட்டிகள்* | அண்ணா பாத்திமா, சியாம்பவி சுரேஷ், டுவினோ தாமஸ், அமலா பால் | இயக்குநராக அறிமுகமான திரைப்படம் |
| 2017 | *குஞ்சு தெய்வம்* | ஆதிஷ் பிரவீன், ஜோசு ஜோர்ச், சித்தார்த்தா சிவா, ரெய்னா மரியா |  |
| 2020 | *கிலோமீட்டர்ஸ் அண்டு கிலோமீட்டர்ஸ்* | டுவினோ தாமஸ், ஜோசு ஜோர்ச், சித்தார்த்தா சிவா, இந்தியா ஜார்விஸ் |  |
| 2021 | *தி கிரேட் இந்தியன் கிச்சன்* | சுராஜ் வெஞ்சரமூடு, நிமிசா சாஜயன் |  |
| 2022 | *பிரீடம் பைஃட்* | ஜோசு ஜோர்ச், ரோகிணி, லலி பிஎம் | அந்தோலஜி பிலிம்
*பகுதி: ஓல்ட் ஏஜ் கோம்* |
| *சிறீதன்யா கேட்டரிங் சர்வீசு* | பிரசாந்து முரளி, ஜியோ பேபி, மூர், இராகுல் ரெகு, கிலு ஜோசப், பீனா ஜியோ, பேன்டம் பிரவீன் | எழுதி இயக்கியது |  |
| 2023 | *காதல் – தி கோர்* | மம்முட்டி, ஜோதிகா |  |
# ஜியோ பேபி

## தொலைக்காட்சி நிகழ்ச்சிகள்

### நடிகராக

ஜியோ பேபி சில மலையாளத் திரைப்படங்களில் சிறு வேடங்களில் நடித்துள்ளார்.
| 2015 | *எய்ன்* |  |
| --- | --- | --- |
| 2018 | *குஞ்சு தெய்வம்* |  |
| 2019 | *எடக்காடு பேட்டலியன் 06* |  |
| 2020 | *கிலோமீட்டர்ஸ் அண்டு கிலோமீட்டர்ஸ்* |  |
| 2021 | *வர்தமனம்* |  |
| *கூ கூ* |  |  |
| 2022 | *பிரீடம் பைஃட்* |  |
| *சிறீதன்யா கேட்ரிங் சர்வவீஸ்* |  |  |
| *செரா* |  |  |
| 2023 | *புருச பிரேத்தம்* |  |
| *கொல்லா* | எஸ்.ஐ. விக்டர் செபாஸ்டியன் | } |
# வினைல் பார்மேட்டு

**வினைல் பார்மேட்டு** (Vinyl formate) C<sub>3</sub>H<sub>4</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். வினைல் பார்மேட்டு பார்மிக் அமிலம் மற்றும் வினைல் ஆல்ககாலில் இருந்து முறையாக பெறப்பட்ட ஓர் எசுத்தர் ஆகும். வணிக ரீதியாக அரிதாக இருந்தாலும், இச்சேர்மம் இயற்கையாகவே தோன்றுகிறது. பாதரசம்(II) வினையூக்கியின் முன்னிலையில் வினைல் வெர்சடேட்டை பார்மிக் அமிலத்துடன் சேர்த்து சூடுபடுத்துவதன் மூலம் இது மாற்று வினைலேற்றம் மூலம் வினைல் பார்மேட்டு தயாரிக்கப்படுகிறது.
# குகுவா புதைபடிவ பூங்கா

**குகுவா புதைபடிவப் பூங்கா** (*Ghughua Fossil Park*) என்பது இந்தியாவின் மத்தியப் பிரதேசத்தில் உள்ள ஷாபுராவுக்கு அருகில் அமைந்துள்ள தேசியப் பூங்கா ஆகும், இப்பூங்காவில் 18 குடும்பத்தினைச் சார்ந்த 31 வகை தாவர புதைபடிவங்கள் அடையாளம் காணப்பட்டுள்ளன.  
மண்டலா மாவட்டத்தின் புள்ளியியல் அதிகாரியும், மாவட்ட தொல்லியல் பிரிவின் கௌரவ செயலாளருமான முனைவர் தர்மேந்திர பிரசாத் அவர்களால் 1970களில் இப்பூங்கா நிறுவப்பட்டது. இது 1983-ல் தேசிய பூங்காவாக அறிவிக்கப்பட்டது. இந்த பூங்காவில் ஏராளமான தாவரங்கள், இலைகள், பழங்கள், விதைகள் மற்றும் ஓடு படிமங்கள் காணப்படுகின்றன, இவற்றில் சில 65 மில்லியன் ஆண்டுகளுக்கு முந்தயவை. கூடுதல் குறிப்பிடத்தக்கக் கண்டுபிடிப்புகளில் ஒரு டைனோசர் முட்டை படிமம் அடங்கும்.
# குகுவா புதைபடிவ பூங்கா

## போக்குவரத்து

குகுவா புதைபடிவ பூங்கா தேசிய நெடுஞ்சாலை 11க்கு அருகில் அமைந்துள்ளது. இது சாகாபுராவிலிருந்து 14 கி.மீ. தொலைவிலும் ஜபல்பூரிலிருந்து 76 கி.மீ. தொலைவிலும் அமைந்துள்ளது.
# குகுவா புதைபடிவ பூங்கா

## மேலும் பார்க்கவும்

- சிவாலிக் படிவப் பூங்கா
- தேசிய கல் மர பூங்கா, திருவக்கரை
# விக்கிப்பீடியா:Statistics/weekly/9-Jul-2023
# ஆம்கோய் புதைபடிவ பூங்கா

**ஆம்கோய் புதைபடிவ பூங்கா** (*Amkhoi Fossil Park*) என்பது இந்தியாவின் மேற்கு வங்காளத்தின் பிர்பூம் மாவட்டத்தில் இல்லம்பஜார் அருகே அமைந்துள்ள ஒரு புதைபடிவ பூங்கா ஆகும்.
# ஆம்கோய் புதைபடிவ பூங்கா

## விளக்கம்

ஆம்கோய் புதைபடிவ பூங்கா 15 முதல் 20 மில்லியன் ஆண்டுகள் பழமையான புதைபடிவ மரங்களைக் கொண்டுள்ளது. இப்பூங்கா மேற்கு வங்க மாநில வனத் துறையால் அதிகாரப்பூர்வமாக அங்கீகரிக்கப்பட்டுள்ளது. 2016ஆம் ஆண்டு இல்லம்பஜார் அருகே உள்ள ஆம்கோய் கிராமத்தில் உள்ள கிராம மக்கள் குளம் தோண்டும்போது, பெரிய எலும்பு போன்ற அமைப்புகளைக் கண்டனர். எலும்பு போன்ற கட்டமைப்புகள் உண்மையில் மர புதைபடிவங்கள் என்று பின்னர் நிறுவப்பட்டது. 2017-18ஆம் ஆண்டில் இந்த பூங்கா உருவாக்கப்பட்டது. ஆம்கோய் மர புதைபடிவ பூங்கா என்று அழைக்கப்பட்டது. இந்த பூங்காவின் நோக்கம் மாணவர்கள் மற்றும் பொது மக்களிடையே புதைபடிவங்கள் பற்றிய விழிப்புணர்வை ஏற்படுத்துவதுடன், அறிஞர்களின் ஆராய்ச்சிக்கு உதவுவதும் ஆகும்.
# ஆம்கோய் புதைபடிவ பூங்கா

## வருகை

இளம்பஜார் அருகே அமைந்துள்ள இந்த பூங்கா சாந்திநிகேதன், போல்பூரின் சுற்றுலாத் தலத்திலிருந்து எளிதாக அணுகலாம். பூங்காவின் வார விடுமுறை நாளாகப் புதன்கிழமை உள்ளது. மற்ற நாட்களில் காலை 10 மணி முதல் மாலை 4 மணி வரை பார்வையாளர்களுக்காகப் பூங்கா திறந்திருக்கும். மாணவர்கள் மற்றும் குழந்தைகளுக்கு ₹ 10 மற்றும் ₹ 5 நுழைவு கட்டணம் வசூலிக்கப்படும்.
# வாதாதாம் புதைபடிவ பூங்கா

**வாதாதாம் புதைபடிவ பூங்கா** (*Wadadam Fossil Park*), மகாராட்டிரா மாநிலம் கட்சிரோலி மாவட்டத்தில் உள்ள சிரோஞ்சா வட்டத்தில் உள்ள வாதாதாம் என்ற கிராமத்தில் அமைந்துள்ளது. இது சுமார் சிரோஞ்சாவிலிருந்து 19 கி.மீ. தொலைவிலும், மாவட்டத் தலைமையகமான கட்சிரோலிக்கு தெற்கே 189 கி.மீ. தொலைவிலும் அமைந்துள்ளது. இங்குப் பழங்கால ஆராய்ச்சியாளர்கள் குழு புதைபடிவங்களைக் கண்டுபிடித்துள்ளனர். இவை டைனோசர் படிமங்கள் என்றும் மில்லியன் கணக்கான ஆண்டுகள் பழமையானவை என்றும் நம்பப்படுகிறது. இந்தியாவில், அதிக எண்ணிக்கையிலான புதைபடிவங்கள் கண்டுபிடிக்கப்பட்ட நாட்டின் ஐந்து இடங்களில் சிரோஞ்சாவும் ஒன்றாகும். கொத்தப்பள்ளி-போச்சம்பள்ளி கிராமத்தில் 1959ஆம் ஆண்டு கண்டுபிடிக்கப்பட்ட டைனோசரின் முழு எலும்புக்கூடு, கொல்கத்தாவில் உள்ள அருங்காட்சியகத்தில் வைக்கப்பட்டுள்ளது.
# வாதாதாம் புதைபடிவ பூங்கா

## புதைபடிவங்கள்

வாதாதாம் புதைபடிவ பூங்கா அரை சதுர கிலோமீட்டர் பரப்பளவில் இந்தியாவின் முதல் டைனோசர் தளமாக அமைந்துள்ளது. இங்குத் தாவரங்கள் மற்றும் விலங்கினங்களின் படிமங்கள் அப்படியே காணப்படுகின்றன. இந்தியத் துணைக்கண்டத்தின் இந்த பகுதிகளில் சௌரோபாட்கள் இருந்த காலத்தில் தாவரங்களின் புதைபடிவங்கள் இருந்தன. சுராசிக் காலத்தின் நடுப்பகுதியில் *குளோசோப்டெரிசு* மற்றும் டாடாக்சிலோன் ஊசியிலை மரங்களுடன் இணைந்து இருந்த ராட்சத சௌரோபாட்களுடன் இந்த பகுதி காடுகளால் நிறைந்திருந்தது.  
வாதாதாம் புதைபடிவ பூங்காவில் கற்கால (பேலியோலிதிக்) கருவிகள் கண்டுபிடிக்கப்பட்டுள்ளன. இந்த கல் கருவிகள் சுமார் 2.5 மில்லியன் ஆண்டுகளுக்கு முன்பு பயன்படுத்தப்பட்டன. இந்த இடம் *பாரபசரஸ்*, *கோட்டாசரசு*, *யமன்பல்லியென்சிசு* மற்றும் சில மீன்கள் மற்றும் டைனோசர்களின் புதைபடிவங்களுக்கும் அறியப்படுகிறது. சிரோஞ்சாவில் மொத்தம் 24 புதைபடிவ தளங்கள் உள்ளன.  
வாதாதாம் பகுதி புதைபடிவ பூங்காவாக மாறியுள்ளதால், இந்த பகுதியில் காணப்படும் விலங்குகள் மற்றும் தாவரங்களின் பெரிய கேலிச்சித்திரங்களைச் சம்பந்தப்பட்ட அதிகாரிகள் வைத்துள்ளனர். இந்தியத் தொல்பொருள் ஆய்வுத் துறை மாநில தொல்லியல் இயக்குநரகம் மற்றும் ஒத்துழைப்புக்கான அருங்காட்சியகங்கள் இணைந்து விலங்குகளின் முப்பரிமாண பிரதிகளை நிறுவ முன்வந்துள்ளன.
# வாதாதாம் புதைபடிவ பூங்கா

## அணுகல்

இது தெலங்காணாவின் நிஜாமாபாத் மற்றும் சத்தீசுகரில் உள்ள ஜெகதல்பூரை இணைக்கும் தேசிய நெடுஞ்சாலை 16-ல் அமைந்துள்ளது. தெலங்காணாவில் உள்ள மஞ்செரியல் மற்றும் மகாராட்டிராவில் உள்ள பல்லார்ஷா ஆகியவை அருகிலுள்ள தொடருந்து நிலையங்கள் ஆகும்.
# நெல்லித்தோப்பு

**நெல்லித்தோப்பு** (*Nellithope*) என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் உள்ள பாபநாசம் வட்டத்தில் உள்ள ஒரு கிராமம் ஆகும்.
# நெல்லித்தோப்பு

## மக்கள்தொகை

2011 மக்கள் தொகை கணக்கெடுப்பின்படி, நெல்லித்தோப்பில் 862 ஆண்கள் மற்றும் 879 பெண்கள் என மொத்தம் 1741 பேர் உள்ளனர். இக்கிராமத்தின் பாலின விகிதம் 1020ஆக இருந்தது. எழுத்தறிவு விகிதம் 67.49 ஆகும்.
# ஆரிஃப் இக்பால் பாட்டி

**ஆரிஃப் இக்பால் உசைன் பாட்டி** (*Arif Iqbal Hussain Bhatti*) பாக்கித்தான் நாட்டைச் சேர்ந்த ஒரு நீதிபதியாவார். லாகூர் உயர் நீதிமன்றத்தின் நீதிபதியாக இருந்த இவர் 1997 ஆம் ஆண்டு அக்டோபர் மாதம் 17 ஆம் தேதியன்று தீர்ப்பில் நிந்தனை செய்ததாகக் கூறி கொலை செய்யப்பட்டார்.  
1995 ஆம் ஆண்டில் இவர் நீதியரசர் குர்சித்து அகமதுவுடன் சேர்ந்து இரண்டு கிறித்தவ ஆண்களை நிந்தனை குற்றச்சாட்டுகளிலிருந்து விடுவித்தார்.  
நிந்தனை குற்றவாளிகளை விடுவிப்பதன் மூலம் நிந்தனை செய்ததாகக் கூறப்பட்டு 1997 ஆம் ஆண்டில் பரேல்வி கும்பல் அகமத் சேரால் கொலை செய்யப்பட்டார். முன்னதாக, இவர் 1995 ஆம் ஆண்டு பிப்ரவரி 23 அன்று 14 வயதான சலாமத் மசிக்கு மற்றும் 46 வயதான இரெகமத்து மசிக் ஆகியோரை மத நிந்தனை செய்த வழக்கிலிருந்து விடுதலை செய்தார்.
# முகம்மது நவாசு பாட்டி

**முகம்மது நவாசு பாட்டி** (*Muhammad Nawaz Bhatti*</nowiki>) பாக்கித்தான் நாட்டைச் சேர்ந்த ஒரு வழக்கறிஞரும் நீதிபதியுமாவார். சேகுபுரா மாவட்டத்தின் சாங்க்லா மலைப் பகுதியைச் சேர்ந்த இவர் 1948 ஆம் ஆண்டு ஆகத்து மாதத்தில் பிறந்தார். பாக்கித்தான் நாட்டின் பஞ்சாப் மாகாணம் லாகூர் உயர்நீதிமன்ற நீதிபதியாகவும் பஞ்சாப் மற்றும் பாக்கித்தான் அரசாங்கங்களைப் பிரதிநிதித்துவப்படுத்தும் நன்கு அறியப்பட்ட குற்றவியல் வழக்கறிஞராகவும் ஒரு சட்ட அதிகாரியும் ஆவார்.  
1998-1999 ஆம் ஆண்டில் இவர் பஞ்சாப் கூடுதல் மாநில அரசுத் தலைமை வழக்குரைஞர் பதவியில் நியமிக்கப்பட்டார் . அவர் ஜனவரி 12, 2004 ஆம் ஆண்டு சனவரி மாதம் 12 ஆம் தேதியன்று முல்தானில் உள்ள லாகூர் உயர் நீதிமன்றத்தின் நீதிபதியாகப் பதவியேற்றபோது, 2000 முதல் 2004 வரை பாக்கித்தானின் துணை அரசுத் தலைமை வழக்குரைஞராக நியமிக்கப்பட்டார்.  
இவர் நீதிபதியாக பணியாற்றிய போது 2006 ஆம் ஆண்டு சூலை மாதம்10 ஆம் தேதி முல்தான் விமான நிலையம் அருகே விமான விபத்தில் இறந்தார். விமானம் புறப்பட்ட சிறிது நேரத்தில் தீப்பிடித்து, விமான நிலையத்திலிருந்து மூன்று கிலோமீட்டர் தொலைவில் உள்ள கோதுமை வயலில் தரையிறங்கியது. இவரது இறுதிச் சடங்கில் சக நீதிபதிகள் உட்பட நூற்றுக்கணக்கானோர் கலந்து கொண்டனர். முகம்மது நவாசு பாட்டி சங்லா மலையில் அடக்கம் செய்யப்பட்டார். இவரது மகன் அமீர் நவாசு பாட்டியும் வழக்கறிஞராகவும், லாகூர் உயர் நீதிமன்ற வழக்கறிஞர் சங்கத்தின் உறுப்பினராகவும் உள்ளார்.
# முகம்மது அன்வருல் அக்கு

**முகம்மது அன்வருல் அக்கு** (*Muhammad Anwaarul Haq*) பாக்கித்தான் நாட்டைச் சேர்ந்த ஒரு நீதிபதியாவார். 1957 ஆம் ஆண்டு சனவரி மாதம் முதல் தேதியன்று இவர் பிறந்தார். லாகூர் உயர் நீதிமன்றத்தின் 47 ஆவது தலைமை நீதிபதியாகப் பணியாற்றினார்.  
அன்வருல் அக்கு லாகூர் உயர் நீதிமன்ற நீதிபதியாக 19 பிப்ரவரி 2010 ஆம் ஆண்டு பிப்ரவரி மாதம் 19 ஆம் தேதியன்று நியமிக்கப்பட்டார். பின்னர் இவர் 22 அக்டோபர் 2018 அன்று அதே நீதிமன்றத்தின் தலைமை நீதிபதியானார்.
# ஜேக்கோபியின் நான்கு இருமடியெண் தேற்றம்

**ஜேக்கோபியின் நான்கு-இருமடியெண் தேற்றம்,** (*Jacobi's four-square theorem*) கொடுக்கப்பட்ட நேர்ம முழு எண் *n* -ஐ நான்கு இருமடியெண்களின் கூட்டுத்தொகையாகக் குறிப்பிடப்படும் வழிகளின் எண்ணிக்கைக்கான வாய்ப்பாட்டை அளிக்கிறது.
# ஜேக்கோபியின் நான்கு இருமடியெண் தேற்றம்

## வரலாறு

இத்தேற்றம் 1834 இல் கார்ல் குஸ்தாவ் ஜேக்கோப் ஜேக்கோபி என்பவரால் நிரூபிக்கப்பட்டது.
# ஜேக்கோபியின் நான்கு இருமடியெண் தேற்றம்

## தேற்றம்

;குறிப்பு:
ஒரு நேர்ம எண்ணின் இரு நான்கு இருமடியெண்களின் கூட்டுத்தொகையாக எழுதப்படும் உருவகிப்புகளிலுள்ள இருமடியெண்களின் வரிசை வேறுபட்டிருந்தாலோ அல்லது வர்க்கப்படுத்தப்படும் எண்கள் வேறுபட்டாலோ இரண்டும் வெவ்வேறானவையாகக் கொள்ளப்படும். கீழே 1 ஐக் குறிக்கும் எட்டு வெவ்வேறு வழிகளில் மூன்று வழிகள் தரப்பட்டுள்ளன:  
: <math>
\begin{align}
& 1^2 + 0^2 + 0^2 + 0^2 \\
& 0^2 + 1^2 + 0^2 + 0^2 \\
& (-1)^2 + 0^2 + 0^2 + 0^2.
\end{align}
</math>
;தேற்றத்தின் கூற்று:
நான்கு இருமடியெண்களின்கூட்டுத்தொகையாக n ஐக் குறிக்கும் வழிகளின் எண்ணிக்கை, *n* ஒற்றைப்படையாக இருந்தால் *n இன்* வகுப்பிகளின் கூட்டுத்தொகையின் எட்டு மடங்கும், *n* சமமாக இருந்தால் *n* இன் ஒற்றைப்படை வகுப்பிகளின் கூட்டுத்தொகையின் 24 மடங்கும் ஆகும் ( வகுப்பான் செயல்பாட்டைப் பார்க்கவும்), அதாவது:  
: <math>r_4(n)=\begin{cases}8\sum\limits_{m|n}m&\text{if }n\text{ is odd}\\[12pt]
24\sum\limits_{\begin{smallmatrix} m|n \\ m\text{ odd} \end{smallmatrix}}m&\text{if }n\text{ is even}.
\end{cases}</math>  
இதேபோல, ஒரு நேர்ம எண்ணை எழுதக்கூடியவழிகளின் எண்ணிக்கையானது 4 ஆல் வகுபடாத அதன் அனைத்து வகுப்பிகளின் கூட்டுத்தொகையின் எட்டு மடங்காக இருக்கும். அதாவது:  
: <math>r_4(n)=8\sum_{m\mid n ,\, 4 \nmid m}m.</math>  
இதனை பின்னுள்ளவாறும் எழுதலாம்:  
: <math>r_4(n) = 8 \sigma(n) -32 \sigma(n/4) \, </math>  
*n* 4 ஆல் வகுபடவில்லை என்றால் இரண்டாவது உறுப்பு பூச்சியமாக எடுத்துக்கொள்ளப்படும். குறிப்பாக, ஒரு பகா எண்ணுக்கான வெளிப்படையான வாய்பாடு:&nbsp;  
:*r*<sub>4</sub>(*p*)&nbsp;=&nbsp;8(*p*&nbsp;+&nbsp;1).  
*n இரட்டையெண்ணாக இருக்கும்போது,* *r* <sub>4</sub> ( *n* ) இன் சில மதிப்புகள் *r*<sub>4</sub>(*n*)&nbsp;=&nbsp;*r*<sub>4</sub>(2<sup>*m*</sup>*n*) *r* <sub>4</sub> ( *n* ) எனப் பெரும்பாலும் அமையலாம். மேலும், *r*<sub>4</sub>(*n*) இன் மதிப்புகள் மிகப்பெரியதாகவும் அமையலாம். அதாவது, *r* <sub>4</sub> ( *n* ) இன் மதிப்பு பெரும்பான்மையான சமயங்களில் 8 √ log n ஐ விடப் பெரியதாக இருக்கும்.  
ஜேக்கோபியின் முப்பெருக்கத்திலிருந்து எளியமுறையில் இத்தேற்றத்தை நிறுவமுடியும்.  
-
# சென்னை செட்டிமேடு

**செட்டிமேடு, சென்னை** (*Chettimedu, Chennai*)' இந்தியாவின் தமிழ்நாட்டின் பெருநகரமான சென்னைக்கு வடக்கே அமைந்துள்ள ஒரு தொழில்துறை/குடியிருப்புப் பகுதி ஆகும். செட்டிமேடு முந்தைய வடபெரும்பாக்கம் கிராம பஞ்சாயத்தின் ஒரு பகுதியாக இருந்தது. அங்கிருந்தபோது இப்பகுதி பெருநகர சென்னை மாநகராட்சியுடன் இணைக்கப்பட்டது. எனவே 2011 ஆம் ஆண்டு முதல் பெருநகர சென்னை மாநகராட்சியின் அதிகார வரம்பிற்கு உட்பட்டதாக மாறியது. செட்டிமேடு பெருநகர சென்னை மாநகராட்சியுடன் இணைக்கப்பட்டிருந்தாலும், 2018 ஆம் ஆண்டு ஆகத்து மாதம் 15 ஆம் தேதி வரை திருவள்ளூர் மாவட்டத்தில் மாதவரம் தாலுகாவின் ஒரு பகுதியாக இருந்தது.
# சென்னை செட்டிமேடு

## அமைவிடம்

சென்னைக்கு வடக்கே செட்டிமேடு அமைந்துள்ளது. கிழக்கில் கொசப்பூரும் தெற்கில் வடபெரும்பாக்கமு எல்லைகளாக உள்ளன. மற்ற அண்டை பகுதிகளாக மாத்தூர், மாதவரம், தீயம்பாக்கம் மற்றும் மணலி ஆகியவை அமைந்துள்ளன. .
# மாச்சாங் மாவட்டம்

**மாச்சாங் மாவட்டம்** (மலாய் மொழி: *Jajahan Machang*; கிளாந்தான் மலாய் மொழி: *Mache*; ஆங்கிலம்: *Machang District*; சீனம்: 马樟县; ஜாவி: ماچڠ) என்பது மலேசியா, கிளாந்தான் மாநிலத்தில் உள்ள 11 மாவட்டங்களில் ஒரு மாவட்டம் ஆகும். இந்த மாவட்டத்தின் முக்கிய நகரம்; மற்றும் நிர்வாக மையம் மாச்சாங் நகரம் ஆகும்.  
இந்த மாவட்டம் கிளாந்தான் மாநிலத்தின் மையத்தில் அமைந்துள்ளது. இதன் வடக்கில் கோத்தா பாரு மாவட்டம் (*Kota Bharu District*); கிழக்கில் பாசீர் பூத்தே மாவட்டம் (*Pasir Puteh District*); தென்கிழக்கில் திராங்கானு மாநிலம்; மேற்கில் தானா மேரா மாவட்டம் (*Tanah Merah District*) மற்றும் தெற்கில் கோலா கிராய் மாவட்டம் (*Kuala Krai District*) ஆகிய நிலப்பகுதிகள் எல்லைகளாக உள்ளன.
# மாச்சாங் மாவட்டம்

## பொது

முன்பு உலு கிளாந்தான் நாடாளுமன்றத் தொகுதியின் ஒரு பகுதியாக இருந்தது. 1949-இல், கிளாந்தான் மாநிலத்தின் தன்னாட்சி பெற்ற துணை மாவட்டமாக வரையறுக்கப்பட்டது. இந்த மாவட்டத்தின் விரைவான வளர்ச்சி மற்றும் பொருளாதார விரிவாக்கம் காரணமாக, 1952 சனவரி 1-ஆம் தேதி முழு மாவட்டமாக தரம் உயர்த்தப்பட்டது.  
இந்த மாவட்டத்தின் பெரும்பகுதி இன்னும் வேளாண் நிலமாகவே உள்ளது. இங்கு நெல் வயல்கள், செம்பனை பனை மற்றும் ரப்பர் தோட்டங்கள் நிறைய உள்ளன.
# மாச்சாங் மாவட்டம்

## சுற்றுலா

மச்சாங் மாவட்டம் வெந்நீர் ஊற்றுகளுக்கு பெயர் பெற்றது. அவை அமைந்துள்ள இடங்கள்:  
கம்போங் ரெங்காஸ் தோக் போக் (*Kampung Rengas Tok Bok *)
ஊத்தான் லிப்பூர் புக்கிட் பாக்கார் (*Hutan Lipur Bukit Bakar*)
ஊத்தான் லிப்பூர் சாபாங் தோங்கா (*Hutan Lipur Cabang Tongka*)
ஜெராம் லீனாங் நீர்வீழ்ச்சி (*Air Terjun Jeram Linang*)
# மாச்சாங் மாவட்டம்

## போக்குவரத்து

மலேசிய கூட்டரசு சாலை 4 ; மலேசிய கூட்டரசு சாலை 8 ஆகிய கூட்டரசு சாலைகள் மாச்சாங் நகரத்தைத் தாண்டிச் செல்கின்றன.  
கேடிஎம் இண்டர்சிட்டி (*KTM Intercity*) எனும் மலாயா தொடருந்து நிறுவனத்தின் (*Keretapi Tanah Melayu Berhad*) (**KTMB**) நகரங்களுக்கு இடையிலான தொடருந்துகள் மாச்சாங் நகரில் நிற்பது இல்லை. தொடருந்து சேவையைப் பயன்படுத்த விரும்புகிறவர்கள் 10 கி.மீ. அப்பால் உள்ள தெமாங்கான் Temangan நகரத்திற்குச் செல்ல வேண்டும். மாச்சாங் மாவட்டத்தில் தெமாங்கான் நகரத்தில் மட்டுமே தொடருந்து நிலையம் உள்ளது.
# மாச்சாங் மாவட்டம்

## மாச்சாங் நகரம்

மாச்சாங் நகரம், கோத்தா பாருவில் இருந்து 44 கி.மீ.; கோலாலம்பூர் மாநகரில் இருந்து 298 கி.மீ. தொலைவில் உள்ளது. மாச்சாங் எனும் பெயரில் கம்போங் மாச்சாங் *(Kampung Machang)* எனும் கிராமம் உள்ளது.  
1880-ஆம் ஆண்டில் செனிக் அவாங் கெச்சிக் *(Senik Awang Kecik)* என்பவரின் தலைமையில் குடியேறிய ஒரு குழுவினரால் கம்போங் மாச்சாங் எனும் கிராமம் உருவாக்கப்பட்டது. இந்தக் கிராமத்தில் இருந்துதான் மாச்சாங் நகரமும் உருவானது.  
குதிரை மாம்பழம் என்று அழைக்கப்படும் மாச்சாங் மாம்பழம் (*Mangifera foetida*) என்பதன் மலாய் பெயரில் இருந்து இந்த இடத்திற்குப் மாச்சாங் என்று பெயரிடப்பட்டது.
# மோனோகால்சியம் சிட்ரேட்டு

**மோனோகால்சியம் சிட்ரேட்டு** (*Monocalcium citrate*) C<sub>6</sub>H<sub>8</sub>CaO<sub>7</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கால்சியம் மோனோசிட்ரேட்டு என்ற பெயராலும் இது அழைக்கப்படுகிறது. சிட்ரிக் அமிலத்தின் கால்சியம் அமிலம் உப்பாகவும் இது கருதப்படுகிறது. இது உணவில் கூட்டுசேர் ன முகவராகவும், அமிலத்தன்மை சீராக்கியாகவும் தர மேம்படுத்தியாகவும் பயன்படுத்தப்படுகிறது.
# மோனோகால்சியம் சிட்ரேட்டு

## இதையும் காண்க

- இருகால்சியம் சிட்ரேட்டு
# மியாமி பாறைப் பாலம்

**மியாமி பாறை முகடு** என்பது ஒரு தொடர்ச்சியான சுண்ணாம்புக் கற்கள் நிறைந்த கடலோரப் பாறைமுகடு ஆகும், இது முன்னர் எவர்க்லேட்ஸ் சுற்றுச்சூழலின் பகுதிகள் உட்பட தெற்கு புளோரிடாவின் பெரும் பகுதியை உள்ளடக்கியது. புளோரிடாவின் வடக்கு மியாமி-டேட் கவுண்டியிலிருந்து ( வடக்கு மியாமி கடற்கரையின் தோராயமான அகலாங்கு) தெற்கே மேல் புளோரிடா கீசு வரை மரபான ஒரு மேட்டுச் சமவெளி உள்ளது, மேலும் இது தென்மேற்கே எவர்க்லேடுசு தேசிய பூங்கா வரை நீண்டுள்ளது.  
கடலோர முகடு, அழிந்து வரும் ஊசிமரப் பாறைக்காடுகளின் மரபான ஒரு பகுதியாக இருந்தது, இது முகட்டின் நெடுகே நீள்வாட்டில் வளர்ந்தது. சுற்றுச்சூழல் தாவரத்திரளாக தெற்கு புளோரிடா *பைனசு எல்லியோத்தி வ்ளர்ப்பு தென்சா* வகை ஊசி மரங்கள் இடையிடையே அங்கங்கே வெப்பமண்டல் வன்கட்டை மரங்களோடு ஒரு தொடர்ச்சியான பெரும்பரப்பில் பரவியுள்ளது. புளோரிடா கீசும் மற்றும் பகாமாசும் ஆகிய பகுதிகளில் மட்டும் உலகளவிலான 20% அளவு அழிந்துவரும் ஊசிமரப் பாறைக்காட்டுத் தாவரத்திரள் அமைந்துள்ளது, அடித்தரையின் நிலக்கூறும் (பெரும்பாலும் மார்ல்) காலநிலையும் தாவரங்களின் உயரத்தைக் கட்டுபடுத்துகின்றன; எனவே ஒரு முதிர்ந்த துணை வெப்பமண்டல மரங்கள் பொதுவாக மியாமி பாறை முகட்டுக் காட்டில் உள்ளன. இன்று சமூக வளர்ச்சியால் பெருமளவில் தாவர வளங்கள் அகற்றப்பட்டுவிட்டன, மேலும் சுற்றுச்சூழல் அமைப்புகளின எஞ்சிய பகுதிகள் தென்கிழக்கு புளோரிடாவில் சிறுசிறு கூறுகளாக சிதறடிக்கப்பட்டுவிட்டன; அவை இப்போது முதலில் இருந்த சிறிய பகுதிகளையே உள்ளடக்கியுள்ளன. சிம்ப்சன் பார்க் காம்பாலிலும் ஆலிஸ் வைன்ரைட் பூங்காவிலும் சின்னஞ்சிறு பகுதிகளில் அங்கங்கே வெப்பமண்டலக் கடினமரக் சிறுமரவகைகள் உள்ளன.
# மக்னீசியம் லாக்டேட்டு

**மக்னீசியம் லாக்டேட்டு** (*Magnesium lactate*) C<sub>6</sub>H<sub>10</sub>MgO<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு மருந்து வகை சேர்மமாகும். லாக்டிக் அமிலத்தின் மக்னீசியம் உப்பு என்று இச்சேர்மம் வகைப்படுத்தப்படுகிறது. மக்னீசியம் லாக்டேட்டு இரத்தத்தில் மெக்னீசியத்திம் அளவு குறைவதை தடுப்பதற்கும் சிகிச்சையளிப்பதற்கும் பயன்படும் ஒரு கனிம நிரப்பியாகும்.  
உணவு சேர்க்கை பொருளாக இதன் ஐரோப்பிய ஒன்றிய எண் ஐ329 என அடையாளப்படுத்தப்படுகிறது. மேலும் இது உணவு மற்றும் பானங்களில் அமிலத்தன்மை சீராக்கியாகப் பயன்படுத்தப்படுகிறது.
# ஹரிவன்ஷ் நாராயணன் சிங்

**ஹரிவன்ஸ் நாராயணன் சிங்** (*Harivansh Narayan Singh*) (பிறப்பு:30 சூன் 1956) இந்தியப் பத்திரிகையாளரும், பிகார் மாநில ஐக்கிய ஜனதா தளம் கட்சி அரசியல்வாதியும், இந்திய நாடாளுமன்றத்தின் மாநிலங்களவைத் துணைத்தலைவரும் ஆவார்.
# ஹரிவன்ஷ் நாராயணன் சிங்

## அரசியல் வாழ்க்கை

ஹரிவன்சு நாராயணன் சிங் 2014ல் பிகாரிலிருந்து ஐக்கிய ஜனதா தளம் கட்சியின் சார்பாக மாநிலங்களவை உறுப்பினராக தேர்வு செய்யப்பட்டார். 8 ஆகஸ்டு 2018 அன்று இவர் மாநிலங்களவைத் துணைத்தலைவர் தேர்தலில் தேசிய ஜனநாயகக் கூட்டணியின் சார்பில் போட்டியிட்டு வென்றார். இவர் இரண்டாவது முறையாக 14 செப்டம்பர் 2020 அன்று மாநிலங்களவை உறுப்பினராக பிகாரிலிருந்து தேர்வு செய்யப்பட்டார்.
# ஹரிவன்ஷ் நாராயணன் சிங்

## இதனையும் காண்க

- மாநிலங்களவைத் துணைத் தலைவர்கள் பட்டியல்
# யூசுப் சலீம்

**யூசுப் சலீம்** (*Yousaf Saleem*) என்பவர் பாக்கித்தான் நாட்டைச் சேர்ந்த ஒரு சட்ட நிபுணராவார். பாக்கித்தானில் பார்வையற்ற முதல் நீதிபதி என்று அறியப்படுகிறார். 2018 ஆம் ஆண்டு சூன் மாதம் 26 ஆம் தேதியன்று இவர். பதவியேற்றார் சலீம் 2014 ஆம் ஆண்டில் பஞ்சாப் பல்கலைக்கழகத்தில் இளநிலை சட்டப் படிப்புத் திட்டத்தில் தங்கப் பதக்கம் வென்றார். . 2017 ஆம் ஆண்டில் 6,500 பேர் எழுதிய நீதித்துறை தேர்வில் இவர் முதலிடம் பிடித்தார். நேர்காணல் செய்யப்பட்ட 21 பேரில் இவரும் ஒருவர், ஆனால் இவரது இயலாமை காரணமாக நேர்காணலில் தோல்வியடைந்தார். பாக்கித்தானின் உச்ச நீதிமன்றத்தின் தலையீட்டிற்குப் பிறகு, தகுதியின் அடிப்படையில் **யூசுப் சலீம்** நீதிபதியாகத் தேர்ந்தெடுக்கப்பட்டார். பாக்கித்தான் அரசியலமைப்பின் படி, மாற்றுத்திறனாளிகளை நீதிபதியாக்க முடியும் என்றும், அவ்வாறு செய்யாதது அடிப்படை உரிமைகளுக்கு எதிரானது என்றும் உச்ச நீதிமன்றம் அப்போது மேற்கோளிட்டுள்ளது.  
யூசுப் சலீம் லாகூரைச் சேர்ந்தவர். ஒரு பட்டய கணக்காளரின் மகனாகப் பிறந்தார். தனது குடும்பத்தில் இளைய குழந்தையாக இருந்தார். இவருக்கு முன்னதாக குடும்பத்தில் நான்கு மூத்த சகோதரிகள் இருந்தனர். அவர்களில் இருவர் பார்வையற்றவர்கள். அவரது சகோதரி சைமா சலீம் பார்வையற்ற முதல் குடிமைப்பணி அலுவலர் ஆவார். அவர் கின்னார்ட் கல்லூரியில் தங்கப் பதக்கமும் 2007 ஆம் ஆண்டு நடைபெற்ற குடிமைப் பணி தேர்வில் ஆறாவது இடத்தையும் பெற்றார். அவர் வெளிநாட்டு சேவைகளில் சேர்ந்தார். ஜெனீவா மற்றும் நியூயார்க்கில் உள்ள ஐ.நா.திட்டங்களில் பணியாற்றினார்.
# எட்டிப்பட்டி தூவல் அருவி

**எட்டிப்பட்டி தூவல் அருவி** என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்தில் நடுப்பட்டியை அடுத்த எட்டிப்பட்டி என்ற மலையடிவார சிற்றூரில் உள்ள அருவி ஆகும்.  
ஊத்தங்கரையில் இருந்து 20 கிலோமீட்டர் தொலைவில் இயற்கை எழில் வாய்ந்ததாக எட்டிபட்டி சிற்றூர் உள்ளது. இந்த சிற்றூரின் வழியாக தென்பெண்ணை ஆறு பாய்கிறது. பாறைகள் நிறைந்த இப்பகுதியில் இந்த அருவி கொட்டுகிறது.
# ஈய சிட்ரேட்டு

**ஈய சிட்ரேட்டு** (*Lead citrate*) C<sub>12</sub>H<sub>10</sub>O<sub>14</sub>Pb<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஈயமும் சிட்ரிக் அமிலமும் சேர்ந்து வினைபுரிவதால் இச்சேர்மம் உருவாகிறது. முதன்மையாக எலக்ட்ரான் நுண்ணோக்கியில் கன உலோகக் கறையை மேம்படுத்தும் பொருளாக இது பயன்படுத்தப்படுகிறது. இந்த உப்பு ஒசுமியம் மற்றும் யுரேனைல் அசிடேட்டுடன் பிணைகிறது. பல செல்லுலார் கட்டமைப்புகளில் இது மாறுபாட்டை அதிகரிக்கிறது. ஈய சிட்ரேட்டு கார்பன் டை ஆக்சைடுடன் அதிக வினைத்திறன் கொண்டதாக உள்ளது.
# சிவன் பூங்கா

**சிவன் பூங்கா** அல்லது டாக்டர் எம். ஜி. ஆர். பூங்கா என்பது இந்திய தீபகற்பத்தின் தமிழ்நாடு மாநிலத்தில் அமையப் பெற்றுள்ள ஒரு பூங்காவாகும்.  
சென்னை மாவட்டத்தின் கே. கே. நகர் புறநகர்ப் பகுதியில், கடல் மட்டத்திலிருந்து சுமார் 59 மீட்டர் உயரத்தில் அமைந்துள்ள சிவன் பூங்காவின் புவியியல் ஆள்கூறுகள் ஆகும்.  
இப்பூங்காவில் சிவன் கோயில் ஒன்று உள்ளது. அதன் காரணமாகவே, இப்பூங்கா சிவன் பூங்கா என்றழைக்கப்படுகிறது. ஆண்கள் மற்றும் பெண்களுக்கான, தனித்தனியாக உடற்பயிற்சி உபகரணங்களுடன் கூடிய கூடங்கள், விளையாட்டு உபகரணங்கள், ஒட்டகம், யானை மற்றும் காண்டாமிருகம் ஆகிய வனவிலங்குகளின் கண்கவர் சிற்பங்கள், செயற்கை நீரூற்று, வண்ண வண்ண மலர்கள் தாங்கிய செடிகள், யோகா பயிற்சிக் கூடம், உருளைச் சறுக்கு பயிற்சி வசதி, கராத்தே பயிற்சி வசதி, சிலம்பப் பயிற்சி வசதி, நடைமேடை வசதிகள், மூலிகை தோட்டம் போன்றவை இப்பூங்காவின் குறிப்பிடத்தக்க அம்சங்களாகும்.  
'சென்னை சங்கமம் - நம்ம ஊரு திருவிழா' என்ற பெயரில், காவடியாட்டம் , கரகாட்டம், தப்பாட்டம், ஒயிலாட்டம், தெருக்கூத்து, பொய்க்கால் குதிரை நடனம் போன்ற நாற்பது கலைகளுடன் கூடிய கலாச்சார பண்பாட்டு விழா, 14-01-2023 முதல் 17-01-2023 வரை நடைபெற்ற சென்னையின் முக்கிய பதினெட்டு இடங்களில் சிவன் பூங்காவும் ஒன்று.
# பாசிர் மாஸ் மாவட்டம்

**பாசிர் மாஸ் மாவட்டம்** (மலாய் மொழி: *Jajahan Pasir Mas*; கிளாந்தான் மலாய் மொழி: *Mache*; ஆங்கிலம்: *Pasir Mas District*; சீனம்: 巴西马县; ஜாவி: ڤاسير مس) என்பது மலேசியா, கிளாந்தான் மாநிலத்தில் உள்ள 11 மாவட்டங்களில் ஒரு மாவட்டம் ஆகும். இந்த மாவட்டத்தின் முக்கிய நகரம்; மற்றும் நிர்வாக மையம் பாசீர் மாஸ் நகரம் ஆகும்.  
இந்த மாவட்டத்தின் வடக்கில் தும்பாட் மாவட்டம் (*Tumpat District*); கிழக்கில் கோத்தா பாரு மாவட்டம் (*Kota Bharu District*); தெற்கில் தானா மேரா மாவட்டம் (*Tanah Merah District*); மற்றும் தாய்லாந்து நாட்டின் சுங்கை கோலோக் மாவட்டம் ஆகிய நிலப்பகுதிகள் எல்லைகளாக உள்ளன.
# பாசிர் மாஸ் மாவட்டம்

## பொது

முன்பு கோத்தா பாரு மாவட்டத்தின் ஒரு பகுதியாக இருந்தது. 1918-ஆம் ஆண்டில், பாசீர் மாஸ் நகரமும் அதைச் சுற்றியுள்ள பகுதிகளும் கோத்தா பாருவில் இருந்து பிரிக்கப்பட்டன. மேலும் பாசீர் மாஸ் மாவட்டத்திற்கு அதன் சொந்த உள்ளூர் நிர்வாக அரசாங்கம் வழங்கப்பட்டது. இந்த மாவட்டத்தின் நிர்வாக மையம் பாசிர் மாஸ் நகரம் ஆகும்.  
இந்த மாவட்டத்தின் பெரும்பகுதி இன்னும் வேளாண் நிலமாகவே உள்ளது. இங்கு நெல் வயல்கள், செம்பனை பனை மற்றும் ரப்பர் தோட்டங்கள் நிறையவே உள்ளன.
# பாசிர் மாஸ் மாவட்டம்

## போக்குவரத்து

### தொடருந்து

இங்கு அமைந்துள்ள பாசிர் மாஸ் தொடருந்து நிலையம்; மலாயா தொடருந்து நிறுவனம் (*Keretapi Tanah Melayu*) (**KTM**) மூலம் இயக்கப்படுகிறது. இந்த நிலையம் கேடிஎம் இண்டர்சிட்டியின் (*KTM Intercity*) ரந்தாவ் பாஞ்சாங் தொடருந்து சேவையின் (*Rantau Panjang Line*) ஒரு பகுதியாகும். கிழக்கு கடற்கரை தொடருந்து சேவை (*East Coast Line*), தும்பாட் தொடருந்து நிலையத்தில் (*Tumpat Railway Station*) முடிவடைகிறது.  
ஜொகூர் பாரு மாநகரில் இருந்து புறப்படும் தீமோரான் விரைவுத் தொடருந்து வழக்கமாக காலை 9:00 மணிக்கு பாசீர் மாஸ் வந்து சேரும். வாவ் விரைவுத் தொடருந்து (*Ekspress Wau*), மாலை 6:30 மணிக்கு கோலாலம்பூர் கே.எல். செண்ட்ரல் (*KL Sentral*) நோக்கி புறப்படுகிறது. இது 13 மணி நேரப் பயணம்.
# பாசிர் மாஸ் மாவட்டம்

## போக்குவரத்து

### ரந்தாவ் பாஞ்சாங் தொடருந்து நிலையம்

ரந்தாவ் பாஞ்சாங் தொடருந்து சேவை வடக்கு நோக்கி ரந்தாவ் பாஞ்சாங் தொடருந்து நிலையத்தில் இருந்து தொடர்கிறது. இது பின்னர் தாய்லாந்து தொடருந்து சேவையுடன் (*State Railway of Thailand*) இணைக்கிறது.  
2008 சூலை மாதம் ஒரு புதிய தொடருந்து நிலையம் கட்டி முடிக்கப்பட்டது. அத்துடன் தொடர்ந்து சேவையின் மலிவான கட்டணம் சிறு வணிகர்களை ஈர்க்கிறது. இந்தச் சிறு வணிகர்கள் பல்வேறு உணவுப் பொருட்களை, ரந்தாவ் பாஞ்சாங்கில் இருந்து தொடருந்துகள் மூலமாகக் கொண்டு செல்கிறார்கள்.  
தொடருந்துகளின் திட்டமிடப்பட்ட வருகைகள் மற்றும் புறப்பாடுகள்; பாசீர் மாஸ் நகரில் அடிக்கடி போக்குவரத்து நெரிசலை உருவாக்குகிறது. அதனால் சாலகளைக் கடக்க மேம்பாலங்கள் கட்டப்பட்டு உள்ளன.
# P-வழி மதிப்பீடு

எண் கோட்பாட்டில், ஒரு முழு எண் n இன் **-வழி மதிப்பீடு** அல்லது ** -வழி வரிசை** என்பது ஐ வகுக்கும் ஒரு பகாஎண் இன் மிக உயர்ந்த அடுக்கு ஆகும். இது, <math>\nu_p(n)</math> எனக் குறிக்கப்படுகிறது. சமானமாக, <math>\nu_p(n)</math> என்பது <math>n</math> -இன் முதன்மை காரணியாக்க வடிவில் பகாஎண் <math>p</math> தோன்றும் எண்ணிக்கையைக் குறிக்கிறது .  
-வழி மதிப்பீடு என்பது ஒரு மதிப்பிடல் முறையாக இருப்பதுடன் வழக்கமான தனி மதிப்பு காண்பதற்கு ஒத்தமுறையாகவும் அமைகிறது. விகிதமுறு எண்களைத் தனி மதிப்பு கொண்டு முழுமையாக்கம் செய்ய மெய்யெண்கள் <math>\mathbb{R}</math> கிடைப்பதுபோல, விகிதமுறு எண்களை <math>p</math>-வழி தனிமதிப்பு கொண்டு முழுமையாக்கம் செய்ய <math>p</math>-வழி எண்கள் <math>\mathbb{Q}_p</math> கிடைக்கும்.
# P-வழி மதிப்பீடு

## வரையறையும் பண்புகளும்

ஒரு பகா எண்.
# P-வழி மதிப்பீடு

## வரையறையும் பண்புகளும்

### முழு எண்கள்

ஒரு முழு எண் <math>n</math>-இன் ** -வழி மதிப்பீடு** கீழுள்ளவாறு வரையறுக்கப்படுகிறது:
: <math>
\nu_p(n)=
\begin{cases}
\mathrm{max}\{k \in \mathbb{N} : p^k \mid n\} & \text{if } n \neq 0\\
\infty & \text{if } n=0,
\end{cases}
</math>  
இங்கு <math>\mathbb{N}</math> இயல் எண்களின் கணத்தைக் குறிக்கிறது. மற்றும் <math>m \mid n</math> ஆனது <math>n</math> ஐ <math>m</math> ஆல் வகுக்கும் தன்மையைக் குறிக்கிறது.
:<math>\nu_p</math> ஒரு அமைகிறது:
:<math>\nu_p \colon \mathbb{Z} \to \mathbb{N} \cup\{\infty\} </math>  
எடுத்துக்காட்டாக:
<blockquote><math>\nu_2(-12) = 2</math>, <math>\nu_3(-12) = 1</math>, <math>\nu_5(-12) = 0</math> ஆகியவற்றிலிருந்து, <math>|{-12}| = 12 = 2^2 \cdot 3^1 \cdot 5^0</math>.</blockquote>
<math>p^k \parallel n</math> என்ற குறியீடு சில சமயங்களில் <math>k = \nu_p(n)</math> என்பதைக் குறிக்கப் பயன்படுத்தப்படுகிறது .  
<math>n</math> ஒரு நேர்ம முழு எண் எனில்,
: <math>\nu_p(n) \leq \log_p n</math>
இது, <math>n \geq p^{\nu_p(n)}</math> என்பதிலிருந்து நேரிடையாகப் பெறப்படுகிறது.
# P-வழி மதிப்பீடு

## வரையறையும் பண்புகளும்

### விகிதமுறு எண்கள்

-வழி மதிப்பீட்டை கீழ்வரும் சார்பாக விகிதமுறு எண்களுக்கும் நீட்டிக்க முடியும்:  
: <math>\nu_p : \mathbb{Q} \to \mathbb{Z} \cup\{\infty\} </math>;
: <math>
\nu_p\(\frac{r}{s}\)=\nu_p(r)-\nu_p(s).
</math>  
எடுத்துக்காட்டாக, <math>\nu_2 \bigl(\tfrac{9}{8}\bigr) = -3</math> மற்றும் <math>\nu_3 \bigl(\tfrac{9}{8}\bigr) = 2</math> இலிருந்து <math>\tfrac{9}{8} = 2^{-3}\cdot 3^2</math>.  
சில பண்புகள்:
: <math>\nu_p(r\cdot s) = \nu_p(r) + \nu_p(s)</math>
: <math>\nu_p(r+s) \geq \min\bigl\{ \nu_p(r), \nu_p(s)\bigr\}</math>  
மேலும், <math>\nu_p(r) \neq \nu_p(s)</math> எனில்,
: <math>\nu_p(r+s)= \min\bigl\{ \nu_p(r), \nu_p(s)\bigr\}</math>
# P-வழி மதிப்பீடு

## -வழி தனிமதிப்பு

விகிதமுறு எண்களின் கணம் <math>\mathbb{Q}</math> இன் மீதான -வழி தனிமதிப்பு என்பது பின்வரும் சார்பாக அமையும்:
: <math>|\cdot|_p \colon \Q \to \R_{\ge 0} </math>
: <math>|r|_p = p^{-\nu_p(r)} .</math>  
இதன் மூலம்,
:<math>p</math> இன் எல்லா மதிப்புகளுக்கும்,
:<math>|0|_p = p^{-\infty} = 0</math> எனப் பெறப்படுகிறது.  
எடுத்துக்காட்டாக,
:<math>|{-12}|_2 = 2^{-2} = \tfrac{1}{4}</math>
:<math>\bigl|\tfrac{9}{8}\bigr|_2 = 2^{-(-3)} = 8 .</math>  
-வழி தனி மதிப்பு பின்வரும் பண்புகளை நிறைவு செய்கிறது.
:{|
|-
|எதிர்மமற்றதன்மை || <math>|r|_p \geq 0</math>
|-
|நேர்ம-வரைவுத்தன்மை || <math>|r|_p = 0 \iff r = 0</math>
|-
|பெருக்கல் தன்மை || <math>|r s|_p = |r|_p|s|_p</math>
|-
|ஆர்க்கிமீடியதற்றதன்மை || <math>|r+s|_p \leq \max\(|r|_p, |s|_p\)</math>
|}
# கண்ணுகுடி கிழக்கு

**கண்ணுகுடி கிழக்கு** (*Kannugudi East*) என்பது இந்தியா, தமிழ்நாடு, தஞ்சாவூர் மாவட்டத்தில் உள்ள ஒரத்தநாடு வட்டத்தில் உள்ள ஒரு கிராமம் ஆகும் .
# கண்ணுகுடி கிழக்கு

## மக்கள்தொகை

2011 இந்திய மக்கள்தொகை கணக்கெடுப்பின்படி, கண்ணுகுடி கிழக்கில் 948 ஆண்கள் மற்றும் 1023 பெண்கள் என மொத்தம் 1,971 பேர் உள்ளனர். பாலின விகிதம் 1.079 ஆக இருந்தது. எழுத்தறிவு விகிதம் 77.83%.
# இலுப்பக்கோரை

**இலுப்பக்கோரை** (*Iluppakkorai*) என்பது இந்தியாவின் தமிழ்நாடு மாநிலத்தில் தஞ்சாவூர் மாவட்டத்தில் உள்ள பாபநாசம் வட்டத்தில் உள்ள ஒரு கிராமம் ஆகும்.
# இலுப்பக்கோரை

## மக்கள்தொகை

2011 மக்கள் தொகை கணக்கெடுப்பின்படி, இலுப்பக்கோரையில் 1460 ஆண்கள் மற்றும் 1407 பெண்கள் என மொத்தம் 2867 பேர் உள்ளனர். இக்கிராமத்தின் பாலின விகிதம் 964 ஆக இருந்தது. எழுத்தறிவு விகிதம் 68.02 ஆகும்.  
இக்கிராமத்தில் ஏராளமாக இலுப்பை மரம் மற்றும் கோரை புல் இருந்ததால் இக்கிராமத்திற்கு இப்பெயர் இடப்பட்டது.  
இக்கிராமம் காவிரி மற்றும் குடமுருட்டி ஆற்றின் வடிநிலப் பகுதியில் உள்ளது. மழைக்காலம் மற்றும் குளிர்காலத்தில் ஆறுகள் முழுவதுமாகப் பாய்கின்றன. எனவே கிராமத்தின் வண்டல் (பெரும்பாலும் மெல்லிய மணல்) மண் படிவுகள் தண்ணீரில் கசிந்துவிடும். ஆனால் கோடையில் ஒப்பீட்டளவில் வறண்டு இருக்கும்.
# கா. உஞ்சியவிடுதி

**கா. உஞ்சியவிடுதி (காட்டாத்தி உஞ்சியவிடுதி)** (*K. Unjiyaviduthi*) என்பது இந்தியாவின் தமிழ்நாடு மாநிலத்தில் உள்ள தஞ்சாவூர் மாவட்டத்தில் உள்ள பட்டுக்கோட்டை வட்டத்தில் உள்ள ஒரு கிராமம் ஆகும்.  
கா. உஞ்சியவிடுதியில் 10ம் வகுப்பு வரை கல்வி கற்கும் வசதியுடன் கூடிய உயர்நிலைப்பள்ளி ஒன்று உள்ளது.
# கேடிஎம் இண்டர்சிட்டி

**மலாயா நகரிடை தொடருந்து** (மலாய்: *KTM Antarabandar*; ஆங்கிலம்: *KTM Intercity*); என்பது மலேசியத் தீபகற்பத்தில் நகரங்களுக்கு இடையிலான தொடருந்து சேவைகளை வழங்கும் போக்குவரத்து அமைப்பு ஆகும். மலாயா தொடருந்து நிறுவனம் (மலாய்: *Keretapi Tanah Melayu Berhad* ஆங்கிலம்: *Malayan Railways Limited*) (**KTMB**) எனும் அரசு சாரா நிறுவனத்தினால் நடத்தப்படுகிறது.  
நகரிடை தொடருந்து சேவைகளில் ஒன்றான மலாயா கிழக்கு கடற்கரை தொடருந்து வழித்தடம் வழியாக; (*East Coast Line*) தும்பாட் தொடங்கி கிம்மாஸ் வழியாக ஜொகூர் பாரு சென்ட்ரல் வரை இயக்கப்படுகின்றன.  
ஏற்கனவே மலாயா கிழக்கு கடற்கரை தொடருந்து வழித்தடம், தீபகற்ப மலேசியாவின் மேற்கு கடற்கரை வழித்தடத்தில் (*West Coast Line*) பாடாங் பெசார் தொடருந்து நிலையம் தொடங்கி கிம்மாஸ் வரையிலான நகரங்களுக்கு இடையிலான சேவைகள் இருந்தன. அவை தற்போது **மலாயா மின்சார தொடருந்து சேவை** (**KTM ETS**) என பெயர் மாற்றம் செய்யப்பட்டுள்ளது.
# கேடிஎம் இண்டர்சிட்டி

## பொது

மலாயா நகரிடை தொடருந்து நீண்ட காலமாக மிதமான வெற்றியை அனுபவித்து வருகிறது. ஆனாலும் சாலை மற்றும் விமானப் பயணங்களுடன் அதிக அளவில் போட்டியை எதிர்கொள்கிறது.  
ஏனெனில் மலேசிய விரைவுச்சாலைகள் மற்றும் நெடுஞ்சாலைகள் எண்ணிக்கையில் அதிக அளவில் அதிகரித்து விட்டன. மலேசியர்கள் பெரும்பாலோர் விரைவுச்சாலைகளைப் பயன்படுத்தத் தொடங்கி விட்டனர்.  
மேலும் மலிவு விலையில் விமான நிறுவனங்கள் குறுகிய பயண நேரத்தை வழங்குகின்றன. குறைந்த விலை - குறைந்த நேரம் எனும் அடைமொழியுடன் உள்ளூர் விமானச் சேவைகள் துரிதமான சேவைகளை வழங்கி வருகின்றன. இதனால் மலாயா நகரிடை தொடருந்தின் அமைப்பு, அண்மைய காலங்களில் உள்ளூர் விமான நிறுவனங்களுடன் பலத்த போட்டிகளை எதிர்கொள்ள வேண்டி உள்ளது.
# கல்லாத்தூர் கிழக்கு

**கல்லாத்தூர் கிழக்கு** (*Kalathur East*) என்பது இந்தியாவின் தமிழ்நாடு மாநிலத்தில் தஞ்சாவூர் மாவட்டத்தில் பட்டுக்கோட்டை வட்டத்தில் களத்தூர் ஊராட்சியில் உள்ள ஒரு கிராமம் ஆகும்.
# கல்லாத்தூர் கிழக்கு

## மக்கள்தொகை

கல்லாத்தூர் கிழக்கின் மொத்த மக்கள் தொகை 3,920 ஆகும். இதில் 1858 பேர் ஆண்கள், 2,062 பேர் பெண்கள். கல்லாத்தூர் கிழக்கு கிராமத்தின் கல்வியறிவு விகிதம் 69.72% ஆகும்.
# மூங்கில் புத்தூர்

**மூங்கில் புத்தூர்** (*Moongil pudhur*) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட ஒரு சிற்றூர் ஆகும்.
# மூங்கில் புத்தூர்

## அமைவிடம்

இந்த ஊரானது கிருஷ்ணகிரி- இராயக்கோட்டைச் சாலையில் உள்ளது. இந்த ஊர் கிருஷ்ணகிரியில் இருந்து 9 கிலோமீட்டர் செம்படமுத்தூருக்கு அருகில் உள்ளது.
# மூங்கில் புத்தூர்

## வரலாற்றுச் சின்னங்கள்

இந்த ஊரில் இருந்து இரண்டு கிலோமீட்டர் தொலைவில் தென்பெண்ணை ஆற்றின் வட கரையில் மேடான பகுதியில் பெருங்கற்கால ஈமச்சின்னங்கள் நிறைந்துள்ளன. இந்த இடம் *காட்டு ஏரி* என்றும் அழைக்கப்படுகிறது. இங்கு காணப்படும் ஈமச்சின்னங்கள் கல் வட்டம், கல்பதுக்கை வகையைச் சேர்ந்தவை. இங்கு பல அளவுகளில் நூற்றுக்கும் மேற்பட்ட கல்வட்டங்கள் காணக்கிடைக்கின்றன. அவை அழிவுக்கு உள்ளாகி வருகின்றன.
# பாந்து தோத்ரே

**பாந்து தோத்ரே** (*Bandu Dhotre*) இந்தியாவைச் சேர்ந்த ஒரு வனவிலங்கு ஆர்வலர் மற்றும் சுற்றுச்சூழல் அமைப்பின் தலைவர் ஆவார். வனவிலங்குகளை மீட்பதில் இவர் ஆற்றிய பணிக்காக, இந்தியா டுடே பத்திரிக்கை தோத்ரேவை உள்ளூர் கதாநாயகன் என்று அடையாளம் காட்டியது. வனவிலங்கு பாதுகாப்பு மற்றும் சமூக சேவை துறையில் தோத்ரேயின் மகத்தான பங்களிப்புகளுக்காக இளைஞர் விவகாரங்கள் மற்றும் விளையாட்டு அமைச்சகம் 2013-14 ஆம் ஆண்டில் தேசிய இளைஞர் விருதையும் வழங்கி சிறப்பித்தது.
# நரேந்திரபூர்

## அமைவிடம் & போக்குவரத்து

நரேந்திரபூர் கொல்கத்தாவிற்கு தெற்கே 19 கிலோ மீட்டர் தொலைவில் உள்ளது. கொல்கத்தா புறநகர் இரயில்வே, கொல்கத்தா-நரேந்திரபூரை இணைக்கிறது.இவ்வூரில் நரேந்திரபூர் தொடருந்து நிலையம் அமைந்துள்ளது.
# நரேந்திரபூர்

## கல்வி

- ராமகிருஷ்ண இயக்க உறைவிடக் கல்லூரி, நரேந்திரபூர்
- நரேந்திரபூர் இராமகிருஷ்ண இயக்க பார்வையற்றோர் மாணவர் பள்ளி.
- இராமகிருஷ்ண இயக்க மேனிலைப் பள்ளி.
# நீதிபதி முகம்மது இப்ராகிம்

**நீதிபதி முகம்மது இப்ராகிம்** (*Muhammad Ibrahim (justice*) பாக்கித்தான் நாட்டைச் சேர்ந்த ஒரு கல்வியாளரும் வங்கமொழி பேசும் நீதிபதியும் ஆவார். எம் இப்ராகிம் எனப் பொதுவாக இவர் அறியப்படுகிறார். 1894 ஆம் ஆண்டு செப்டம்பர் மாதத்தில் முகம்மது இப்ராகிம் பிறந்தார். ஒரு பாக்கித்தானிய வங்காள நீதிபதியான இவர் 1956-1958 காலகட்டத்தில் டாக்கா பல்கலைக்கழகத்தின் 8ஆவது துணைவேந்தராகவும் பணியாற்றினார்.
# நீதிபதி முகம்மது இப்ராகிம்

## ஆரம்ப வாழ்க்கை மற்றும் கல்வி

இப்ராகிம் 1894 ஆம் ஆண்டில் பரித்பூர் மாவட்டத்தில் உள்ள சதர்பூர் உபாசிலாவின் சைல்துபி கிராமத்தில் கியாசுதீன் அகமதுக்கு மகனாகப் பிறந்தார். 1916 ஆம் ஆண்டு மற்றும் 1918 ஆம் ஆண்டுகளில் முறையே பாரிசல் சில்லா பள்ளியில் மெட்ரிகுலேசன் தேர்விலும், டாக்கா கல்லூரியில் இடைநிலைத் தேர்விலும் தேர்ச்சி பெற்றார். ஆங்கில இலக்கியத்தில் இளங்கலைப் படிப்பை முடித்தார். பின்னர் அவர் நரேசு சந்திர சென்-குப்தாவின் வற்புறுத்தலின் கீழ் சட்டம் பயின்றார். 1921 ஆம் ஆண்டில் சட்டப் பாடத்தில் இவர் சட்டப் பட்டம் பெற்றார் 1943 ஆம் ஆண்டில் கூடுதல் மாவட்ட மற்றும் அமர்வு நீதிபதியாக நியமிக்கப்பட்டார். 1950 ஆம் ஆண்டில் இவர் டாக்கா உயர் நீதிமன்ற நீதிபதியாக உயர்த்தப்பட்டார். 1956 ஆம் ஆண்டில் உயர் நீதிமன்ற நீதிபதியாகப் பணியில் இருந்து  
பாக்கித்தான் சானாதிபதி அயூப் கானால் இப்ராகிம் சட்ட அமைச்சராக நியமிக்கப்பட்டார் மற்றும் 1958-1962 ஆண்டுகளில் இப் பதவியில் பணியாற்றினார்.
# நீதிபதி முகம்மது இப்ராகிம்

## தனிப்பட்ட வாழ்க்கை

இப்ராகிம் லுத்புன்னிசா என்பவரை திருமணம் செய்து கொண்டார். இவர்களுக்கு வங்காள தேசத்தின் தேசியப் பேராசிரியரான சூபியா அகமது மகளாகப் பிறந்தார்.
# அலர்நாத மந்திர்

**அலர்நாதர் கோயில்** அல்லது **ஆழ்வார் நாதா** (*Alarnatha Temple* or *Alvarnaatha*) என்பது விஷ்ணுவிற்காக அர்ப்பணிக்கப்பட்ட ஒரு இந்துக் கோயிலாகும். இது ஒடிசாவின் புரி அருகிலுள்ள பிரம்மகிரியில் அமைந்துள்ளது. ஆடி மாதத்தின் கிருஷ்ணபட்சத்தின் போது, தீர்த்தமாடலுக்குப் பிறகு, ஜெகந்நாதரை புரி கோவிலில் பார்க்க பக்தர்கள் அனுமதிக்கப்படாதபோது, இங்கே கூட்டம் கூடுகிறது. பிரபலமாக 'அனாசாரம்' அல்லது 'அனவாசாரம்' (அதாவது புரியின் இறைவனைக் காண வாய்ப்பில்லை என்று அர்த்தம்) என அழைக்கப்படும் இந்த காலகட்டத்தில் ஜெகந்நாதர் பிரம்மகிரியின் அலர்நாத் கோயிலில் அலர்நாத் தேவராக காட்சியளிக்கிறார் என்று பக்தர்கள் நம்புகிறார்கள். இது புரியிலிருந்து சுமார் 23 கி.மீ தூரத்தில் அமைந்துள்ளது.
# அலர்நாத மந்திர்

## வரலாற்றுச் சான்றுகள்

இராமானுசர் ஒடிசாவிற்கு வருகை புரிந்ததோடு இந்தக் கோயில் தொடர்புடையது. சைதன்யர் புரியில் தங்கியிருந்த காலத்தில் ஜெகந்நாதரின் திருவுருவத்தை தினமும் பார்ப்பது வழக்கம். அவருடன் இருக்கும் தெய்வங்களையும் 15 நாட்கள் ரகசிய அறைக்கு வைத்திருக்கும்போது, அவரால் கடவுளைக் காண முடியவில்லை. எனவே புராணத்தின் படி, கடவுள் அவரை பிரம்மகிரிக்கு சென்று அலர்நாத் கோயிலுக்குச் செல்லும்படி கட்டளையிட்டார். சைதன்யர் சம்கீர்த்தனை செய்த சிலை இன்றும் உள்ளது. ஒருமுறை ஆழ்வார்கள் இத்தலத்திற்கு வருகை தந்ததாக பல வரலாற்றாசிரியர்கள் கருத்து தெரிவிக்கின்றனர். ஆனால் நாலாயிர திவ்வியப் பிரபந்தத்தில் இது பற்றி எந்த குறிப்பும் இல்லை.
# அலர்நாத மந்திர்

## கோயில் நேரங்கள்

கோயில் காலை 6 மணிக்கு திறக்கப்பட்டு இரவு 9:30 மணிக்கு மூடப்படும். பால் போகா (காலை உணவு) காலையில் வழங்கப்படுகிறது. மதியம், பல்வேறு வகையான சாதம், பருப்பு மற்றும் காய்கறி கறிகள், கீரி (அரிசி புட்டு) என்ற இனிப்புடன் வழங்கப்படுகின்றன. இரவில் வாழைப்பழ பொரியலுடன் விதவிதமான பித்தம் மற்றும் கிச்சடி வழங்கப்படுகிறது. அனவாசர காலத்தில் ஆழ்வார்நாத சுவாமிக்கு வழங்கப்படும் கீரி போகா அனைவரும் விரும்பி வாங்கும் பிரசாதமாகும்.
# ராஜ்பூர் சோனார்பூர்

## போக்குவரத்து

ராஜ்பூர் சோனர்பூர் சந்திப்பு தொடருந்து நிலையம் மாவட்டத் தலைமையிடமான ஆலிப்பூர் நகரத்தையும் மற்றும் மாநிலத் தலைநகரான கொல்கத்தாவையும் மின்சார புறநகர இரயில்வே இணைக்கிறது.
# ராஜ்பூர் சோனார்பூர்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி 35 வார்டுகளும், 1,06,604 வீடுகளும் கொண்ட ராஜ்பூர் சோனார்பூர் நகரத்தின் மக்கள் தொகை 4,24,368 ஆகும். அதில் ஆண்கள் 215405 மற்றும் பெண்கள் 208963 ஆக உள்ளனர். பாலின விகிதம் 1000 ஆண்களுக்கு 970 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 35274 ஆகவுள்ளனர். இதன் சராசரி எழுத்தறிவு 90.14% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 78, 655 மற்றும் 1143 ஆகவுள்ளனர்.  
இதன் மக்கள் தொகையில் இந்துக்கள் 89.34%, இசுலாமியர் 9.25%, சீக்கியர்கள் 0.10%, கிறித்தவர்கள் 0.40%
மற்றும் பிறர் 0.91% ஆகவுள்ளனர்.
# ராஜ்பூர் சோனார்பூர்

## தட்ப வெப்பம்

<div>  
</div>
# ராஜ்பூர் சோனார்பூர்

## கல்வி

- சோனார்பூர் கல்லூரி
- ராமகிருஷ்ண இயக்க உறைவிடக் கல்லூரி, நரேந்திரபூர்
# அமானுல்லா கான் யாசின்சாய்

**அமானுல்லா கான் யாசின்சாய்** (*Amanullah Khan Yasinzai*) ( </link> ; பிறப்பு 7 ஆகத்து 1954) பலூசிசுதானின் 21வது ஆளுநர் ஆவார். இவர் பலூசிஸ்தான் உயர் நீதிமன்றத்தின் முன்னாள் தலைமை நீதிபதி ஆவார்.
# அமானுல்லா கான் யாசின்சாய்

## ஆரம்ப வாழ்க்கை மற்றும் கல்வி

யாசின்சாய் 1954 ஆம் ஆண்டு ஆகத்து மாதம் 7 ஆம் நாளன்று குவெட்டாவில் பிறந்தார். லாகூரில் உள்ள பார்மன் கிறிசுடியன் கல்லூரியில் இளங்கலை மற்றும் முதுகலைப் பட்டம் பெற்றார்.
# அமானுல்லா கான் யாசின்சாய்

## தொழில்

1997 ஆம் ஆண்டு சனவரி மாதம் 27 ஆம் தேதி முதல் 2009 ஆம் ஆண்டு ஆகத்து மாதம் 5 ஆம் தேதி வரை பலுசிஸ்தான் உயர் நீதிமன்ற நீதிபதியாக பணியாற்றினார். மேலும் தலைமை நீதிபதியாக 2005 ஆம் ஆண்டு செப்டம்பர் மாதம் 14 ஆம் தேதி முதல் 2009 ஆம் ஆண்டு பதவி விலகும் வரை பணியாற்றினார். 2007 ஆம் ஆண்டு நவம்பர் மாதத்தில் முன்னாள் குடியரசுத் தலைவர் பெர்வேசு முசாரப் அவசர நிலையை அறிவித்தபோது தற்காலிக அரசியலமைப்பு ஆணையின் கீழ் பதவியேற்றார். தற்காலிக அரசியலமைப்பு உத்தரவு நீதிபதிகள் வழக்கில் உச்ச நீதிமன்றத் தீர்ப்பைத் தொடர்ந்து பாக்கித்தானின் உச்ச நீதி மன்றத்தில் குறிப்புகளை எதிர்கொள்வதைத் தவிர்ப்பதற்காக அவர் தனது பதவியை துறந்ததாக செய்திகள் தெரிவிக்கின்றன.  
2018 ஆம் ஆண்டு அக்டோபர் மாதம் 3 ஆம் தேதியன்று பாக்கித்தான் பிரதமர் இம்ரான் கானின் ஆலோசனையின் பேரில் பாக்கித்தான் குடியரசுத் தலைவர் அரிப் அல்வியால் பலூசிசுதானின் 24வது ஆளுநராக யாசின்சாய் நியமிக்கப்பட்டார். 2018 ஆம் ஆண்டு அக்டோபர் மாதம் 4 ஆம் தேதியன்று பதவியேற்றார்.  
தனது பதவி விலகல் கடிதத்தை 2021 ஆம் ஆண்டு சூலை மாதம் 7 ஆம் தேதியன்று பாக்கித்தான் குடியரசுத் தலைவரிடம் வழங்கினார். அவரது பதவி விலகல் கடிதத்தை அதிபர் ஆரிப் ஆல்வி ஏற்றுக்கொண்டார்.
# சர்தார் முகம்மது சமிம் கான்

**சர்தார் முகம்மது சமிம் கான்** (*Sardar Muhammad Shamim Khan*) பாக்கித்தான் நாட்டைச் சேர்ந்த ஒரு நீதிபதியாவார். 1958 ஆம் ஆண்டு சனவரி மாதம் முதல் தேதியன்று இவர் பிறந்தார். லாகூர் உயர் நீதிமன்றத்தின் 48 ஆவது தலைமை நீதிபதியாக 1 ஜனவரி 2019 ஆம் ஆண்டு சனவரி மாதம் முதல் தேதி முதல் 2019 ஆம் ஆண்டு டிசம்பர் மாதம் 31 ஆம் தேதி வரை இங்கு பணியாற்றினார்.
# இரும்பு(II) பியூமரேட்டு

**இரும்பு(II) பியூமரேட்டு** (*Iron(II) fumarate*) C<sub>4</sub>H<sub>2</sub>FeO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பெரசு பியூமரேட்டு என்ற பெயராலும் இது அழைக்கப்படுகிறது. பியூமரிக் அமிலத்தின் இரும்பு(II) உப்பு என வகைப்படுத்தப்படுகிறது. இது ஆரஞ்சு சிவப்பு நிறத்தில் தூளாகத் தோன்றுகிறது. இரும்புச் சக்து பற்றாக்குறையை நிவர்த்திக்கப் பயன்படும் உணவு நிரப்பியாகப் பயன்படுத்தப்படுகிறது. தூய இரும்பு பியூமரேட்டில் 32.87% இரும்புச் சத்து உள்ளது. எனவே 300 மில்லி கிராம் இரும்பு பியூமரேட்டின் ஒரு மாத்திரையில் 98.6 மில்லி கிராம் இரும்பு (548% தினசரி மதிப்பு 18 மில்லி கிராம் என்ற தினசரி உட்கொள்ளல் பரிந்துரை அடிப்படையில்) இருக்கும்.  
இரும்புச்சத்து குறைபாடு இரத்த சோகைக்கு சிகிச்சையளிப்பதற்கு அல்லது தடுப்பதற்கு இரும்புச் சேர்க்கையாக இரும்பு(II) பியூமரேட்டு பெரும்பாலும் வாய்வழியாக எடுத்துக்கொள்ளப்படுகிறது.
# பாசுகரராஜபுரம்

'']]
**பாசுகரராஜபுரம்** (*Bhaskararajapuram*) என்பது இந்தியாவின் தமிழ்நாடு மாநிலத்தில் தஞ்சாவூர் மாவட்டத்தில் உள்ள திருவிடைமருதூர் வட்டத்திலுள்ள ஒரு கிராமம் ஆகும். இந்த இடத்தில் *சமாதி* அடைந்ததாக நம்பப்படும் 18ஆம் நூற்றாண்டின் இந்து துறவி பாஸ்கரராயரின் பெயரால் இது பெயரிடப்பட்டது. மேலும் இது காவிரி ஆறு மற்றும் விக்ரமன் ஆற்றால் அண்டை நகரமான திருவாலங்காட்டிலிருந்து பிரிக்கப்பட்டுள்ளது.  
"பாஸ்கரா" என்று உருவாக்கும் எழுத்துக்கள் ஆற்றல் மிக்க பீஜாக்ஷரங்கள், இந்த பெயரைக் கொண்டவர்கள் "அதிர்ஷ்டத்தின் உருவங்கள்"  
இங்குள்ள அக்ஷர மாத்ருகா மகா மண்டபம் 2 ஆகத்து 2009 அன்று புஜ்யஸ்ரீ பாஸ்கராச்சாரியார் நினைவு அறக்கட்டளையின் ஆயுள் அறங்காவலரும் தலைவருமான கே. மோகன் குருஜி அவர்களால் திறந்து வைக்கப்பட்டது.
# பட்டகப்பட்டி

**பட்டகப்பட்டி** (*Pattagapatti*) என்பது இந்தியாவின், தமிழ்நாடு மாநிலம், கிருட்டிணகிரி மாவட்டத்தில் உள்ள ஒரு சிற்றூர் ஆகும்.
# பட்டகப்பட்டி

## அமைவிடம்

இந்த ஊரானது கிருஷ்ணகிரி- போச்சம்பள்ளிச் சாலையில் உள்ளது. இந்த ஊர் கிருஷ்ணகிரியில் இருந்து 23 கிலோமீட்டர் தொலைவிலும், சந்தூரில் இருந்து இரண்டு கிலோமீட்டர் தொலைவிலும் உள்ளது. வரட்டனப்பள்ளியில் இருந்தும் பட்டகப்பட்டிக்கு செல்லபாதை உள்ளது.
# பட்டகப்பட்டி

## பெருங்கற்காலச் சின்னங்கள்

இந்த ஊரில் இருந்து சந்தூர் செல்லும் சாலையி்ன் இரு புறங்களிலும் பெருங்கற்கால ஈமச்சின்னங்கள் நிறைந்துள்ளன. இங்கு காணப்படும் ஈமச்சின்னங்கள் கல் வட்டம், கல்திட்டை வகையைச் சேர்ந்தவை.  
இங்கு பல அளவுகளில் நூற்றுக்கு மேற்பட்ட கல்வட்டங்கள் உள்ளன. இதில் பெரிய அளவு கல்வட்டங்கள் 37 அடி முதல் 46 அடிவரை விட்டம் கொண்டுள்ளன.
# பொதுமை இணைமுரணியல்

**பொதுமை இணைமுரணியல்** *(Universal dialectic)*என்பது தாவோயிச, புதுக்கன்பூசிய தைஜி அல்லது " மீ அறுதிமை" கருத்துடன் நெருக்கமாக தொடர்புடைய ஒரு நிலவலியல் கருத்துப் படிமம் ஆகும். மேற்கு நாடுகளில், எகல் உட்பட்ட இணைமுரணியல் வல்லுநர்கள் சிலர், குறிப்பிடத்தக்க வகையில் ஒத்ததாகக் கருதும் எதிர்நிலைப் பொருண்மைகளை ஆராய்ந்து, அவற்றைத் தொகுத்து ஒன்றிணைப்பதற்கான அடித்தளத்தை அமைத்தனர். பொதுமை இணைமுரணியல் என்பது எராக்ளிட்டசின் வரையறைப்படி, உள்ளார்ந்த நிரப்புத்தன்மைகளின் ஒற்றை அடிப்படை ஆக்க(படைப்பு) நெறிமுறையாகக் கருதப்படுகிறது. இருப்பினும், சுழற்சி என்பது கிரேக்க பார்வையைப் போல மாற்றத்தை மட்டுமே வெளிப்படுத்தாமல், வளர்ச்சியையும் உட்செரிப்பதால் இது இயல்பாகவே முற்போக்கானது, இது ஒரு இணைமுரணியல் தொகுப்புச் செயல்முறையின் ஊடாக சிக்கலான உயர்நிலையைக் கொண்டுவருகிறது.  
அதன்படி, "பொதுமை இணைமுரணியல்" என்ற சொல், சீன வடிவத் *தைஜியின்* கருத்தாக்கத்தை மேற்கத்தியமயமாக்கும் மற்றும்/அல்லது நவீனமயமாக்கும் முயற்சியின் ஒரு பகுதியாகக் காணலாம், இது உருவாக்கத்தின் தற்போதைய தன்-ஒழுங்கமைத்தல் செயல்பாட்டில் நிரப்பு எதிர்நிலைகளின் அடிப்படை பங்கும் தன்மையும் பற்றியது. இது சாக்ரட்டீசு, எகல், மார்க்சு, ஏங்கல்சு ஆகியோரால் பரிந்துரைக்கப்பட்ட இணைமுரணியல் கருத்துடன் கிழக்கத்திய மர்புப் பார்வையை இணைக்கிறது. இதில் மேற்கத்திய செல்வாக்கு நிகழ்வுக்கு(செயல்முறைக்கு), மாற்றம் எனும் தவிர்க்க முடியாத ஒரு முற்போக்கான உட்கூற்றைச் சேர்க்கிறது, இது கிழக்கத்திய சிந்தனையில் இல்லாத கருத்துப்படிமம் ஆகும்.  
தற்சார்பு, சமமை, சம்ப் பிறப்புணர்வு(சகோதரத்துவம்) ஆகிய மூன்று நிலைகளில் சார்த்தரின் வாழ்க்கை வரலாற்றாசிரியர்கள் பயன்படுத்திய கட்டமைப்பைக் கருதும்போது, ஜீன்-பால் சார்த்தரும் இந்தத் திசையில் தனது சிந்தனையை வளர்த்ததாகக் கருதலாம். சார்த்தரின் எழுத்து இயல்பாகவே இணைமுரணியல் சார்ந்ததாக இருந்தது ஆனால் பொதுமை நோக்கில் படிமலர்வதாக இருந்தது.
# பொதுமை இணைமுரணியல்

## மேலும் பார்க்கவும்

- இணைமுரணியல ஒருமை வாதம்
# கல்விராயன்பேட்டை

**கல்விராயன்பேட்டை** (*Kalvirayampettai*) என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் உள்ள தஞ்சாவூர் வட்டத்தில் உள்ள ஒரு கிராமம் ஆகும்.
# கல்விராயன்பேட்டை

## மக்கள்தொகை

2011 இந்திய மக்கள்தொகை கணக்கெடுப்பின்படி, கல்விராயன்பேட்டையில் 814 ஆண்கள் மற்றும் 850 பெண்கள் என மொத்தம் 1664 பேர் உள்ளனர். பாலின விகிதம் 1059 ஆக இருந்தது. எழுத்தறிவு விகிதம் 71.27.
# சேத்துப்பட்டு பசுமை பூங்கா

**சேத்துப்பட்டு பசுமை பூங்கா** என்பது இந்திய தீபகற்பத்தின் தமிழ்நாடு மாநிலத்தில் அமையப் பெற்றுள்ள ஒரு பூங்காவாகும்.  
சென்னை மாவட்டத்தின் சேத்துப்பட்டு புறநகர்ப் பகுதியில், கடல் மட்டத்திலிருந்து சுமார் 56 மீட்டர் உயரத்தில் அமைந்துள்ள சேத்துப்பட்டு பசுமை பூங்காவின் புவியியல் ஆள்கூறுகள் ஆகும்.  
இப்பூங்காவில், வண்ண மீன்கள் விதவிதமாக காட்சிப்படுத்தப்பட்ட மீன்காட்சியகம், சிறுவர்கள் விளையாட்டுத் திடல், திறந்த வெளி அரங்கங்கள், நீர் சாகச விளையாட்டுகள், தூண்டில் மீன்பிடிப்பு வசதிகள், படகுகள் பல கொண்ட படகு சவாரி மேற்கொள்ள படகுத் துறை, நடைப்பயிற்சி பாதைகள், உணவகங்கள், அழகிய மற்றும் அரிய வகை மரங்கள், கழிப்பறை போன்ற வசதிகள் காணப்படுகின்றன.